《永遇乐 东坡生日题孙雪居笠屐图四声谱坡词，景疏楼作，兼呈六禾、瑑青，并粤东人》
清代·姚华

千岁谪乡，后贤同感，今日能记。短景长杯，南云北树，酌先生俱醉。

褐裘奚用须眉未老，省识画中高致。怎描摸晴川，退守洒然，遍身幽翠。

尧年彷佛，同生凡几，今古果仙佳事。身世浮沤，风波断梗，羁旅劳生寄。

琼楼何处，奎光寒夜，对影暗倾清泪。武陵外，西南远极，道归尚未。